शिल्पा शेट्टी जयपुराइट्स को देंगी योग के टिप्स
सिटी रिपोर्टर } एक्ट्रेसशिल्पा शेट्टी देश-दुनिया में योग और फिटनेस के लिए अपनी पहचान बना चुकी हैं। योग को बढ़ावा देने वाली शिल्पा 18 और 19 मार्च को जयपुराइट्स को योग सिखाएंगी। योग एवं स्वास्थ्य निर्माण द्वारा आयोजित यह दो दिवसीय योग सेशन पावर्ड बाय दैनिक भास्कर है। रामबाग सर्किल स्थित एसएमएस इन्वेस्टमेंट ग्राउंड में होने वाले प्रोग्राम में 18 मार्च को शिल्पा सुबह 5:30 से 8 बजे तक शहर की महिलाओं को योग सिखाएंगी। वहीं, 19 मार्च को कंबाइंड सेशन में महिलाओं और पुरुषों को योग सिखाएंगी और वैलनेस के टिप्स देंगी। स्वागत समिति के अध्यक्ष पवन गोयल (विद्याधर नगर) और आयोजन समिति के सदस्य अतुल पारीक के मुताबिक अवेयरनेस प्रोग्राम में भाग लेने के लिए रजिस्ट्रेशन शुरू किए जा चुके हैं। इस प्रोग्राम में शहर की 20 से भी अधिक संस्थाएं और महिला क्लब सहभागी हैं।
mai_Deva hin_Deva